En kvinde faldt over bord i Skagerrak, men er nu blevet fundet af dansk helikopter. Kvinden flyves til Aalborg Universitetshospital.

En kvinde er blevet fløjet til Aalborg Universitetshospital, efter hun blev reddet op af vandet midt i Skagerak. Det skriver TV2.dk . Kvinden var ombord på krydstogtskibet MSC Meraviglia, der skulle sejle fra byen Flåm i det sydvestlige Norge til Kiel i Tyskland. Men omkring klokken 13 faldt kvinden over bord, og der måtte derfor sættes en redningsaktion i gang. Ifølge TV2.dk befandt skibet sig i Norsk territorium, men fordi responstiden fra de norske redningstjeneste var for lang, blev en dansk helikopter fra Aalborg sendt til stedet i Skagerak. Det oplyser den vagthavende ved Forsvarets Operationscenter til TV 2. Ifølge norske NRK deltog flere skibe, der befandt sig i området, også i redningsaktionen. Kvinden blev fundet og reddet op af vandet klokken 14.52 efter at have befundet sig i vandet i et længere stykke tid. Nu er kvinden altså fløjet til Aalborg Universitetshospital. Vagthavende officerer ved Forsvarets Operationscenter, major Claus Elberth, er ikke bekendt med kvindens nationalitet. Krydstogtskibet sejler under maltesisk flag.